Sosiale konstruksionisme - Wikipedia
Sosiale konstruksionisme is 'n teorie van kennis in die sosiologie en die kommunikasiekunde wat die ontwikkeling van gesamentlike gekonstrueerde begrip oor die wêreld (wat die basis vorm van ons gedeelde aannames oor die werklikheid), ondersoek. Die teorie fokus op die idee dat betekenisse ontwikkel word in koördinasie met ander, eerder as afsonderlik binne elke individu. 
Sosiale konstruksionisme vra wat word deur mense en samelewing gedefinieer as die werklikheid. Daarom kan sosiale konstrukte anders wees op grond van die samelewing en die gebeure rondom die tydperk waarin hulle bestaan.  'n Voorbeeld van 'n sosiale konstruksie is geld of die konsep van 'n geldeenheid, aangesien mense in die samelewing ingestem het om daaraan belangrikheid en waarde te heg.  Nog 'n voorbeeld van 'n sosiale konstruksie is die konsep van self/selfidentiteit. Charles Cooley het gebasseer op sy soekglas-self-teorie gesê: "Ek is nie wie jy dink ek is nie, wie ek dink ek is nie; maar wie ek dink jy dink ek is."  Dit wys hoe mense in die samelewing idees of konsepte konstrueer wat nie eers mag bestaan sonder die bestaan van mense of taal om daardie begrippe te bevestig nie.
Daar is swak en sterk sosiale konstrukte. Swak sosiale konstrukte maak staat op brutale feite (wat fundamentele feite is wat moeilik is om te verduidelik of te verstaan, soos kwarke) of institusionele feite (wat uit sosiale konvensies gevorm word).  Sterk sosiale konstruksies maak staat op die menslike perspektief en kennis wat nie bestaan nie, maar eerder deur die samelewing opgebou word.
Hierdie artikel is vertaal vanuit die Engels Wikipedia
↑ 2,0 2,1 2,2 2,3 2,4 2,5 Mr. Sinn (2016-02-03), Theoretical Perspectives: Social Constructionism, https://www.youtube.com/watch?v=_UrDIfdTRpo, besoek op 2018-05-11
↑ 3,0 3,1 3,2 khanacademymedicine (2013-09-17), Social constructionism | Society and Culture | MCAT | Khan Academy, https://www.youtube.com/watch?v=5U2XAJNazik, besoek op 2018-05-12
↑ "Social constructionism". Study Journal (in Engels). 4 Desember 2017. Geargiveer vanaf die oorspronklike op 21 Februarie 2020. Besoek op 12 Mei 2018.
Ontsluit van "https://af.wikipedia.org/w/index.php?title=Sosiale_konstruksionisme&oldid=2215212"
Last edited on 24 Junie 2020, at 01:50